**Ås kommune Plan nr.: R-257**

**REGULERINGSBESTEMMELSER I TILKNYTNING TIL ENDRET REGULERINGSPLAN FOR ÅLERUDMYRA SKYTEBANE**

Reguleringsbestemmelser datert: 20.04.2009 Kart datert: 20.04.2009

Reguleringsbestemmelser sist revidert. 29.05.2013

**Saksbehandling i følge plan- og bygningsloven:**

Forhåndsmelding: 11.12.2008

Hovedutvalget for teknikk og miljø 1. gang: 30.04.2009

Offentlig ettersyn: 22.05.2009 - 22.06.2009

Hovedutvalget for teknikk og miljø 2. gang: 09.06.2011

Hovedutvalget for teknikk og miljø 3. gang: 27.09.2012

Hovedutvalget for teknikk og miljø 4. gang: 08.11.2012

Kommunestyret: 21.11.2012

Hovedutvalget for teknikk og miljø 5. gang: 16.05.2013

Kommunestyret: 29.05.2013

1. **Planområdet:**

Planområdet er regulert til friområde – anlegg for idrett og sport, med unntak av i anleggsperioden for utbygging av banen, da planområdet omreguleres til næringsområde. Ved avsluttet anleggsperiode tilbakeføres planområdet til friområde – anlegg for idrett og sport

Planområdet er regulert til:

Offentlige trafikkområder:

* Kjørevei
* Annet veiareal

Friområde:

* Anlegg for idrett og sport

Fareområde:

* Skytebane

1. **Planens hensikt:**

Planen skal sikre muligheten for ombygging av eksisterende bane med den hensikt å oppnå reduksjon av dagens støybelastning på omkringliggende boliger.

1. **Skytebane:**
2. Innenfor området for skytebane skal det anlegges støyvoller som vist i plankartet. Vollene skal beplantes. Utforming av voller skal i hovedsak utføres som vist i illustrasjoner til planforslaget. Det tillates mindre justeringer dersom dette er hensiktsmessig for å optimalisere støydempingen eller landskapstilpasningen.
3. Det skal anlegges 100 og 200 meters skytebane med nødvendige anlegg, og leirduebane med nødvendige anlegg som vist på plankartet. Det tillates også etablert innendørs kort holds skytebane.
4. Eksisterende bolighus og driftsbygning inngår i planen og skal brukes til forenings- og lagerformål tilknyttet skytebanen. Dersom bebyggelsen må rives, tillates det nybygg av omtrent samme totale størrelse.
5. Det tillates opparbeidet parkeringsplasser.
6. Det tillates opparbeidet interne veier og skytebanetekniske innretninger som er nødvendige for skytebanens bruk og drift. Interne veier skal sikre naboer tilgang til deres eiendommer.
7. Det tillates skyting til følgende tider:

* Mandag kl. 17-21
* Tirsdag kl. 17-21
* Onsdag kl. 17-21
* Torsdag kl. 09-21
* Lørdag kl. 10-14

Det tillates i tillegg inntil 5 terminfestede stevner der det skytes i helgene.

1. I juli måned tillates kun skyting torsdager.
2. **Støy:**
3. I tillegg til etablering av støyvoller skal følgende tiltak gjennomføres:

* Riflebaner skal ha støydempet standplassbygg med 3,5 m frembygg og båsvegger for hver annen skytter.
* Leirduebanen skal ha støydempet standplassbygg med tett tak og tette bak- og sidevegger.

1. Etter ombygging av banen skal støynivået ved nærliggende boligers uteoppholdsareal og utenfor rom med støyfølsom bruk ikke overskride

LAlmaks = 60dB.

1. **Anleggsarbeider:**
2. Tiltaket med deponering av forurensede masser for opparbeiding av støyvoller kan ikke iverksettes før det foreligger en tillatelse fra Fylkesmannen etter avfallsforskriften kapittel 9. Tiltaket inkluderer behandlingsanlegg for avrenning. Avrenningsdammene skal tilpasses salamanderens behov og levevilkår.
3. Det skal være mottakskontroll ved innkjøring av masser. Rutiner for mottakskontroll og overvåking av avrenning fra området skal sikres i driftsplanen som følger tiltaket.
4. For å begrense spredning av støv under anleggsarbeidene skal det utarbeides en plan som sikrer minst mulig spredning av masser som kan medføre støv, samt rutiner for renhold og feiing av veiene.
5. Anleggsarbeider og tilkjøring av masser tillates kun mandag-fredag i tidsrommet kl. 07-18.
6. Det skal gjennomføres en etappevis avslutning av anleggsarbeidene, inkludert tilplantning av vollene.
7. Deponiet skal avsluttes innen 5 år, og senest være ferdigstilt i utgangen av desember 2018.
8. **Trafikksikring:**
9. Det skal gjennomføres nødvendige trafikksikringstiltak på fylkesvei 54, inkludert ny avkjørsel, før det tillates massetransport til støyvollene. Tiltakene skal være godkjent av Statens vegvesen.
10. Masser som transporteres inn til området, skal i sin helhet kjøres inn sørfra via riksvei 120 og fylkesveiene 212 og 54.
11. **Utomhusplan/landskapsplan:**
12. Før arbeid med opparbeidelse av skytebanen starter, skal kommunen i tillegg ha godkjent detaljert utomhusplan/landskapsplan for hele skytebanen, jfr. § 69 i plan- og bygningsloven av 1997, med vedtekt for Ås kommune.
13. Utomhusplanen skal vise høyder og hellingsvinkler på støyvollene.
14. I utomhusplanen skal det inngå en plan for etablering av ny salamanderdam og plan for flytting av salamandere til denne dammen.
15. **Sikkerhetstiltak:**

Bruk av skytebanen skal skje etter de bestemmelser som er fastsatt i sikkerhetsinstruks for hver bane.